钦定古今图书集成/方舆汇编/职方典/第1113卷 > 《荆江歌》夏侯湛
## 钦定古今图书集成/方舆汇编/职方典/第1113卷 > 《荆江歌》夏侯湛

悠悠兮远征，条条兮暨南荆。南荆兮临长江，临河兮
讨不庭。江水兮皓皓，长流兮万里，洪浪兮云转，阳侯
兮奔起，惊翼兮垂天。鲸鱼兮岳峙，靡芜纷兮被皋陆，
修竹郁兮翳崖趾，望江之南兮遨目桂林，桂竹蓊蔚
兮鶤鸡。扬音凌波兮愿济，舟楫不兴兮江水深。况嗟
回盼兮于北夏，何归轸之难寻。